Anton Anderlan

Anton Anderlan, dit nce Tone, (* 7 de utober 1914 a Urtijëi; † 3 de faurè 1945 a  Biesheim tl Schlesien) fova n scultëur de Gherdëina, professëur de scultura y architetura.

 Biografia 
Ël ie l fi de Filomena Pitscheider (1889-1959) de Menza y dl scultëur Josef Anton Anderlan (1883-1960). 
Si surans fova Cherubina Vinatzer, Amalia Obletter,  Filomena morta cun 7 ani y Frida Prinoth. Si doi berbesc fova i scultëures Albino y Anton Pitscheider. Cun trëdesc ani iel jit atla scola industriela a Bulsan. Do che l ova mparà a ziplé tla berstot dl pere y fat la scola d'ert a Urtijëi, nlëuta fova diretëur Carlo Arnapoldi, sota i maestri de desëni Jacobino y de mudelé Ludwig Moroder iel jit a Firënza tl Istituto Statale d'Arte ti ani 1931-1932. Iló se ovel perfezionà tl mudelé cun Bruno Innocenti. Pra l professëur Agostino Giovannini al fat n relief de n mut che se pista y che ie mo da udëi tla gipsoteca dla scola. N auter lëur metù ora tla scola ie l relief "Chi dorme non piglia pesci" y l relief "Oma y fia". 
L scultëur ie tumà tla viëra a Biesheim tl Schlesien ai 3 de faurè 1945. 

 Bibliografia 
 Pepi Moroder: Trë scultëures de Gherdëina, morc te si plu biei ani, Vinzenz Peristi, J. Batista Walpoth, Prof. Anton Anderlan. Calënder de Gherdëina 1955. Union di Ladins de Gherdëina. Urtijëi 1955. p. 42

Categoria:Uem
Categoria:Scultëures de Gherdëina